Իր մեկ այլ գրառմամբ՝ Վիգեն Սարգսյանը հարց է տալիս, թե արդյո՞ք իշխանությունն անցնցում հանձնելու ՀՀԿ քայլի պատասխանը պետք է լիներ լյուստրացիան կամ նախկիններից թշնամի կերպարի կերտումը, սեփականության վերաբաշխումը: Ինչ-որ տեղ ՊՆ նախկին ղեկավարը իհարկե ճիշտ է՝ նոր իշխանությունների կողմից քաղաքական դաշտը «սևերի» և «սպիտակների» բաժանելու մարտավարությունը որևէ կերպ չի տեղավորվում Նոր Հայաստանի տրամաբանության մեջ: Անգամ եթե ՀՀԿ-ն գործել է սխալներ, իսկ ՀՀԿ-ն սխալներ անշուշտ գործել է՝ արդյո՞ք դրա միակ պատասխանը լյուստրացիան է, թե՞ ավելի ուժեղ և ավելի լավ Հայաստանի կառուցումը: Իրականում, ՀՀԿ թողած ավերակների վրա ոչ թե քաղաքական դիվիդենտներ է պետք հավաքել, այլ անհրաժեշտ է նախ մաքրել այդ ավերակները, այնուհետև դրանց վրա որակապես նոր Հայաստան կառուցել: Հակառակ դեպքում, այդպես էլ կմնանք «սևերի» և «սպիտակների» ճամփաբաժանի վրա: